[{"text_idx": "#000001", "text": "Mae Pho Cafe yn gweini bwyd stryd ffres ac iach o Fietnam o\u2019u lleoliad newydd yng nghanol y ddinas ar Heol yr Eglwys."}, {"text_idx": "#000002", "text": "Mae Pho Cafe yn fwyty Fietnamaidd a\u0302 bwydlen amrywiol \u2013 lle gallwch ddewis o sw\u0302p nwdl pho, cyri, salad, powlen reis, a llawer mwy."}, {"text_idx": "#000003", "text": "Gan ddod a\u0302 ryseitiau o strydoedd Saigon a Hanoi i strydoedd draw yma, mae Pho Cafe wedi dod yn boblogaidd iawn hyd a lled y wlad. Mae mwy na dim ond y blas anhygoel sydd i goginio Fietnamaidd \u2013 mae\u2019n iach tu hwnt. Caiff sw\u0302p pho arferol ei goginio am 12 awr, gan roi amser iddo fagu blas ac ymsugno maetholion o\u2019r amryw rannau ohono. Erbyn ei weini, mae\u2019r pryd yn un poeth, maethlon \u2013 yn berffaith i ddiwrnod gaeafol!"}, {"text_idx": "#000004", "text": "Yn ogystal a\u0302\u2019r sw\u0302piau nwdl, mae bwydlen Pho yn llawn prydau bach gwych sy\u2019n berffaith i\u2019w rhannu; saladau calori isel; cyris sawrus moethus; a powlenni reis hyfryd o ysgafn."}, {"text_idx": "#000005", "text": "Mae dros chwarter y fwydlen yn figan, a bron yn gyfan gwbl ddi-glwten (achredir Pho gan Coeliac UK) felly mae\u2019n berffaith i bobl a\u0302 gofynion deietegol. Mae\u2019r fwydlen hefyd yn cynnig bwydlen wych i blant lle gallwch brynu pryd a diod am \u00a35.50."}]